Diari Oficial de la Generalitat Valenciana


Sumari del DOGV 6128, del 22-10-2009 (2009/11618)

Informació pública de l'aprovació defintiva de la modificació puntual número 2 del Pla General d'Ordenació Urbana.
------------------------------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11461


Data del document
:   08-10-2009

Organisme emissor
:   Ajuntament d'Albaida

Tipus de document
:   Informació Pública

Descriptors 

:   * Albaida
    * pla d'urbanisme
    * administració local

Informació pública de l'aprovació defintiva de la modificació puntual número 2 del Pla General d'Ordenació Urbana. [2009/11858]
El Ple de l'Ajuntament d'Albaida, en la sessió ordinària que va tindre lloc el passat dia 29 de setembre de 2009, a la vista del dictamen favorable emès per la Comissió Informativa Permanent d'Urbanisme, Medi Ambient i Polítiques de Sostenibilitat i prèviament el dictamen del Consell Jurídic Consultiu de la Comunitat Valenciana va donar aprovació definitiva a la modificació puntual núm. 2 del Pla General d'Ordenació Urbana d'Albaida que afecta la configuració del sector industrial Pla del Conde i els seus accessos. La part dispositiva de l'acord del Ple es transcriu literalment tot seguit, així com l'annex del plànol amb la correcció que s'haurà de plasmar en la planimetria del Pla General d'Ordenació Urbana d'Albaida que resulte afectada:
« (...) Primer. Prendre raó del dictamen emés pel Consell Jurídic Consultiu de la Comunitat Valenciana núm. 607/2009, en la sessió que va tindre lloc el dia 30 de juliol de 2009, i a la vista de les consideracions i conclusió d'este, aprovar definitivament l'expedient de la modificació puntual núm. 2 del Pla General d'Ordenació Urbana d'Albaida que afecta la configuració del sector industrial Pla del Conde i als seus accessos, amb la correcció de l'error gràfic advertit en este sector en els termes expressats en la memòria justificativa que acompanya l'expedient i resta de documentació complementària.
Segon. Publicar edicte d'informació pública relatiu a l'aprovació definitiva de la modificació puntual núm. 2 del PGOU d'Albaida en el Diari Oficial de la Comunitat Valenciana i el Butlletí Oficial de la Província de València, en compliment del que disposa l'article 104 de la Llei Urbanística Valenciana.
Tercer. Remetre còpia de l'expedient administratiu tramitat, juntament amb la certificació de l'acord adoptat pel Ple de la corporació, a la Conselleria de Medi Ambient, Aigua, Urbanisme i Habitatge perquè se'n prenga coneixement i tinga els efectes que corresponguen.
Quart. Comunicar el present acord, així mateix, al Consell Jurídic Consultiu de la Comunitat Valenciana en compliment del que determina l'article 7 del Decret 138/1996, de 16 de juliol, del Govern Valencià, per al seu coneixement i efectes.
Cinqué. Notificar l'acord que s'adopte a Fernando Reig Dimas, amb DNI 14275800 m amb domicili al carrer de la Verge del Remei, 17, d'Albaida, que actua en l'expedient en nom i representació de la societat Dimas, SA.
Sisé. Comunicar el present acord a l'arquitecta municipal als efectes de plasmar la modificació puntual núm. 2 aprovada definitivament en la documentació tècnica del Pla General d'Ordenació Urbana i que haurà de ser diligenciada per la Secretaria de la corporació, amb referència al present acord.»ANNEX
Contra l'acord adoptat pel Ple de la corporació, que d'acord amb allò establert en l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, finalitza la via administrativa, es podrà interposar pels interessats, en el termini dos mesos, comptadors des de l'endemà de la publicació del present edicte en el Butlletí Oficial de la Província de València, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, tot d'acord amb allò establert en l'article 107.3 de la precitada Llei 30/1992, de 26 de novembre, i l'article 10.1.b de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici d'exercir qualsevol altre que creguen convenient.
Albaida, 8 d'octubre de 2009.- L'alcalde president: Juan José Beneyto Galbis.